12. Εισαγωγή αυτόνομων εμπορικών προτιμήσεων έκτακτης ανάγκης για το Πακιστάν (
Pablo Zalba Bidegain
(EN) Κυρία Πρόεδρε, στην παράγραφο 2 του άρθρου 9α· μετά τις λέξεις "Κατόπιν αιτήματος κράτους μέλους", θα θέλαμε να προστεθεί η εξής φράση: "οιουδήποτε νομικού προσώπου ή οιασδήποτε ένωσης χωρίς νομική προσωπικότητα που ενεργεί για λογαριασμό της βιομηχανίας της Ένωσης". Ο λόγος είναι να καταστεί αυτός ο κανονισμός συνεπής με τις άλλες διασφαλίσεις που έχουμε εγκρίνει, όπως η ρήτρα διασφάλισης για τη συμφωνία ελεύθερων συναλλαγών με τη Νότια Κορέα.
Vital Moreira
Κύριε Πρόεδρε, ως πρόεδρος της Επιτροπής Διεθνούς Εμπορίου, έχω εντολή από την επιτροπή να ζητήσω την αναβολή της ψηφοφορίας επί του νομοθετικού ψηφίσματος. Αυτό, φυσικά, είναι ανεξάρτητο από την προσωπική μου θέση επί του θέματος.
Algirdas Šemeta
Κυρία Πρόεδρε, η Επιτροπή μπορεί να συμφωνήσει με την πρόταση αναβολής της ψηφοφορίας επί του νομοθετικού ψηφίσματος.
